PRIEDAS

Valstybių narių Komisijai teikiamos Vidaus saugumo fondo metinės veiklos rezultatų ataskaitos, nurodytos Reglamento (ES) 2021/1149 30 straipsnyje, šablonas

IDENTIFIKAVIMO DUOMENYS

CCI Pavadinimas Versija Ataskaitiniai metai Data, kurią stebėsenos komitetas patvirtino ataskaitą

1. VEIKLOS REZULTATAI

1.1. Pažanga, padaryta įgyvendinant programą. Reglamento (ES) 2021/1149 30 straipsnio 2 dalies a punktas

Kiekvieno konkretaus tikslo atveju pateikite informaciją apie pažangą, padarytą įgyvendinant programą ir siekiant joje nustatytų tarpinių ir siektinų reikšmių, remiantis naujausiais ataskaitinių metų duomenimis, kaip reikalaujama pagal Reglamento (ES) 2021/1060 42 straipsnį. Turimi omenyje suvestiniai duomenys, pateikiami iki metų, einančių prieš metus, kuriais pateikiama ataskaita, liepos 31 d.

Pageidautina, kad kiekvieno konkretaus tikslo atveju informacija apie pažangą būtų suskirstoma pagal programoje nustatytas įgyvendinimo priemones, orientacinius veiksmus ir pageidaujamus rezultatus.

Taip pat aprašykite visus veiksmus, kurių imtasi, ir atitinkamą veiklą, susijusią su partnerystės įgyvendinimu, kaip numatyta Reglamento (ES) 2021/1060 8 straipsnio 2 dalyje.

Įrašykite tekstą. Didžiausias ilgis: 7 000 ženklų.

1.2. Klausimai, darantys poveikį programos veiklos rezultatams. Reglamento (ES) 2021/1149 30 straipsnio 2 dalies b punktas

Aprašykite visus su kiekvienu konkrečiu tikslu susijusius klausimus, ataskaitiniais metais dariusius poveikį programos veiklos rezultatams, ir visus veiksmus, kurių imtasi jiems spręsti.

Jeigu įmanoma ir aktualu, turėtumėte atskirti klausimus, susijusius su:

— nepakankamu informacijos, susijusios su pasiekimais, kiekiu (1);

— siektinų reikšmių nustatymu (2);

— su procedūromis susijusiu vėlavimu ir administraciniais gebėjimais (3);

— konteksto pokyčiais (4);

— veiksmų planavimu ir (arba) įgyvendinimu (5), ir

— bet kokiais kitais klausimais.

Aprašykite visus strategijos arba nacionalinių tikslų pokyčius arba visus veiksnius, dėl kurių ateityje gali įvykti pokyčiai, taip pat dėl tų pokyčių atsiradusius siektinų reikšmių, apskaičiuojamų taikant veiklos rezultatų, stebėsenos ir vertinimo sistemos nustatymo metodiką, pakeitimus.

Įtraukite informaciją apie visas pagrįstas su fondo veiklos įgyvendinimu susijusias Komisijos pateiktas nuomones dėl įsipareigojimų nevykdymo procedūrų pagal Sutarties dėl Europos Sąjungos veikimo (SESV) 258 straipsnį.

Įrašykite tekstą. Didžiausias ilgis: 7 000 ženklų.

1.3. Konkrečios poveikio švelninimo priemonės

Jeigu aktualu, trumpai aprašykite, kaip su programa susijusi veikla padėjo sušvelninti svarbių ir staigių konteksto pokyčių, dėl kurių galėjo atsirasti nenumatytų grėsmių saugumui, poveikį. Jeigu įmanoma, nurodykite šiuo tikslu perskirstytų išteklių kiekį ir susijusius produktus bei pasiektus rezultatus.

Ypatingą dėmesį skirkite veiksmams, vykdytiems siekiant sušvelninti nenumatytų grėsmių saugumui poveikį, kurių rezultatai gali būti nevisiškai atspindimi vertinant bendrus produkto ir rezultato rodiklius.

Įrašykite tekstą. Didžiausias ilgis: 4 000 ženklų.

1.4. Veiklos parama. Reglamento (ES) 2021/1149 16 straipsnio 3 dalis

Jeigu ataskaitiniais metais buvo naudojama veiklos parama, aprašykite, kaip ji padėjo pasiekti fondo tikslų (6).

Jeigu visos bendros tinkamos finansuoti veiklos paramos, skirtos atrinktiems veiksmams, išlaidos ataskaitinių metų pabaigoje viršija 20 % visų programos asignavimų, paaiškinkite priežastis. Be to, jeigu kyla rizika, kad ši riba bus viršyta iki programavimo laikotarpio pabaigos, apibūdinkite priemones, numatytas šiai rizikai sušvelninti.

Įrašykite tekstą. Didžiausias ilgis: 4 000 ženklų.

1.5. Konkretūs veiksmai (7)

Aprašykite pagrindinius su per ataskaitinius metus atliktais konkrečiais veiksmais susijusius pasiekimus ir tai, kaip jais buvo prisidėta siekiant programos tikslų ir kuriant Sąjungos pridėtinę vertę (8).

Aprašykite atskirų veiksmų pažangą tiek procedūriniu (9), tiek veiklos požiūriu (10) ir pabrėžkite bet kokias problemas, turinčias įtakos jų rezultatams, ypač bet kokią riziką, kad nebus panaudoti visi asignavimai.

Jeigu reikia, suskirstykite šią informaciją projektų lygmeniu. Jeigu tikėtina, kad bus nukrypimų nuo pradinio plano, paaiškinkite jų priežastis, aprašykite poveikio švelninimo veiksmus, kurių buvo imtasi, ir pateikite patikslintą tvarkaraštį.

Įrašykite tekstą. Didžiausias ilgis: 5 000 ženklų.

Toliau pateikiamoje lentelėje įrašykite išsamią informaciją apie visus konkrečius nacionaliniu lygmeniu pagal programą įgyvendintus veiksmus. Ataskaitos apie konkrečius tarpvalstybinius veiksmus turėtų būti suderinamos su pasirinktu ataskaitų teikimo būdu (11).

Konkretus tikslas Veiksmo pavadinimas/numeris Paramos gavėjas Įgyvendinimo laikotarpis Tinkamos finansuoti išlaidos (12) Tinkamos finansuoti išlaidos (13) Pažanga, susijusi su atitinkamais bendraisiais ir (arba) konkrečios programos rodikliais (14) Produktas Rezultatas

1.6. Reglamento (ES) 2021/1149 13 straipsnio 7 dalies nuostatų laikymasis

Nurodykite bendrą patirtų ir apmokėtų išlaidų, susijusių su įrangos, transporto priemonių įsigijimu arba su saugumu susijusios infrastruktūros įrengimu, sumą, kaip nurodyta Reglamento (ES) 2021/1149 13 straipsnio 7 dalyje, remdamiesi duomenimis, kurie turi būti saugomi elektroniniu būdu, kaip nurodyta Reglamento (ES) 2021/1060 XVII priedo 142 laukelyje.

Įrašykite sumą

Patvirtinkite, kad, kaip nurodyta Reglamento (ES) 2021/1149 13 straipsnio 7 dalyje, atrinktų veiksmų bendros paramos įrangai, transporto priemonėms įsigyti arba su saugumu susijusiai infrastruktūrai įrengti tinkamos finansuoti išlaidos iki ataskaitinių metų pabaigos neviršija 35 % visų programai skirtų asignavimų, arba paaiškinkite to priežastis. Be to, jeigu yra rizika, kad ši riba bus viršyta iki programavimo laikotarpio pabaigos, apibūdinkite priemones, numatytas šiai rizikai sušvelninti arba tinkamai pagrįstas priežastis, dėl kurių ši riba bus viršyta.

Įrašykite tekstą. Didžiausias ilgis: 3 000 ženklų.

1.7. Tik 2024 m.: tolesnis projektų vykdymas. Reglamento (ES) 2021/1149 34 straipsnio 4 dalies e punktas

Pateikite informaciją apie visus po 2021 m. sausio 1 d. vykdytus projektus, kurie buvo atrinkti ir pradėti pagal Europos Parlamento ir Tarybos reglamentą (ES) Nr. 513/2014 (15), laikantis Europos Parlamento ir Tarybos reglamento (ES) Nr. 514/2014 (16).

Įrašykite tekstą. Didžiausias ilgis: 4 000 ženklų.

2. PAPILDOMUMAS

2.1. Papildomumas kitų Sąjungos fondų atžvilgiu. Reglamento (ES) 2021/1149 30 straipsnio 2 dalies c punktas

Aprašykite fondo lėšomis remiamų veiksmų papildomumą ir, jeigu aktualu, sinergiją kitų Sąjungos fondų teikiamos saugumo srities paramos, kaip antai

— Prieglobsčio, migracijos ir integracijos fondo (PMIF) ir Integruoto sienų valdymo fondo (ISVF), taip pat sienų valdymo ir vizų politikos finansinės paramos priemonės (SVVP) ir Muitinio tikrinimo įrangos finansavimo priemonės,

— sanglaudos fondų, ypač Europos regioninės plėtros fondo (ERPF),

— programos „Europos horizontas“ saugumo tyrimų dalies,

— Piliečių, lygybės, teisių ir vertybių programos ir Teisingumo programos,

— Skaitmeninės Europos programos,

— programos „InvestEU“,

— techninės paramos priemonės,

— „rescUE“ rezervo,

— Kaimynystės, vystomojo ir tarptautinio bendradarbiavimo priemonės „Globali Europa“ ir

— Pasirengimo narystei paramos priemonės (PNPP) atžvilgiu.

Ypatingą dėmesį skirkite:

— papildomumui Sąjungos išorės finansavimo priemonių, skirtų trečiosiose šalyse vykdomiems arba su jomis susijusiems veiksmams, atžvilgiu, pabrėždami aspektus, atitinkančius Sąjungos išorės politikos principus ir bendruosius tikslus, ir

— naudojamiems galimybių suteikimo mechanizmams, kaip antai organizacinėms ir procedūrinėms sąlygoms, padedančioms pasiekti papildomumą, ir, jeigu reikia, sinergiją, ir visiems veiksmams, kurių buvo imtasi ataskaitiniais metais siekiant pagerinti šiuos aspektus.

Jeigu aktualu, taip pat aprašykite:

— vykdomų veiksmų papildomumą siekiant sustiprinti tarpžinybinį bendradarbiavimą (17);

— sinergiją, susijusią su infrastruktūros ir viešųjų erdvių saugumo užtikrinimu, kibernetiniu saugumu, aukų apsauga ir radikalizacijos prevencija. Įrašykite tekstą. Didžiausias ilgis: 6 000 ženklų.

2.2. Daugiafunkcinė įranga ir IRT sistemos. Reglamento (ES) 2021/1149 5 straipsnio 4 dalis

Trumpai apibūdinkite atitinkamus veiksmus, susijusius su pagal programą įsigyta įranga ir IRT sistemomis, kurios iš dalies naudojamos papildomoje srityje, kuriai taikomas Reglamentas (ES) 2021/1148, ir kuriais siekiama sienų valdymo ir vizų politikos finansinės paramos priemonės tikslų. Nurodykite vietą (-as), kurioje (-iose) buvo įdiegta daugiafunkcinė įranga ir IRT sistemos.

Taip pat pateikite informaciją apie laikotarpį, kuriuo įranga buvo naudojama papildomose sienų valdymo ir vizų politikos finansinės paramos priemonės srityse.

Įrašykite tekstą. Didžiausias ilgis: 3 000 ženklų.

Pagal Reglamentą (ES) 2021/1149 finansuojamos (daugiafunkcinės) Sąjungos informacinės sistemos, kuri taip pat padeda siekti Reglamento (ES) 2021/1148 tikslų, arba pagal ES sąveikumo teisinę sistemą (18) reikalaujamų veiksmų atveju užpildykite toliau pateiktą lentelę.

Konkretus tikslas Veiksmo pavadinimas Veiksmo paramos gavėjas Veiksmo tikslas Įgyvendinimo laikotarpis Bendro finansavimo norma Tinkamos finansuoti išlaidos (19) Tinkamos finansuoti išlaidos (20)

3. SĄJUNGOS ACQUIS ĮGYVENDINIMAS. REGLAMENTO (ES) 2021/1149 30 STRAIPSNIO 2 DALIES D PUNKTAS

Aprašykite, kaip per ataskaitinius metus programa padėjo įgyvendinti susijusią Sąjungos acquis (Sąjungos teisės aktus) saugumo ir keitimosi atitinkama informacija srityje ir susijusius veiksmų planus.

Įrašykite tekstą. Didžiausias ilgis: 4 000 ženklų.

4. KOMUNIKACIJA IR MATOMUMAS. REGLAMENTO (ES) 2021/1149 30 STRAIPSNIO 2 DALIES E PUNKTAS

Aprašykite, kaip ataskaitiniais metais buvo vykdomi komunikacijos ir matomumo veiksmai. Visų pirma nurodykite pažangą, padarytą siekiant komunikacijos strategijoje nustatytų tikslų, įvertintą pagal atitinkamus rodiklius ir jų siektinas reikšmes. Jeigu aktualu, apibūdinkite gerąją patirtį, susijusią su pagalba tikslinėms grupėms ir (arba) projektų rezultatų sklaida ir panaudojimu.

Įrašykite tekstą. Didžiausias ilgis: 4 000 ženklų.

Pateikite nuorodą į Reglamento (ES) 2021/1060 46 straipsnio b punkte nurodytą interneto portalą ir, jeigu nuorodos skirtingos, į to reglamento 49 straipsnio 1 dalyje nurodytą interneto svetainę.

5. REIKIAMOS SĄLYGOS IR HORIZONTALIEJI PRINCIPAI

5.1. Reikiamos sąlygos. Reglamento (ES) 2021/1149 30 straipsnio 2 dalies f punktas

Aprašykite, kaip buvo užtikrinama, kad visus ataskaitinius metus būtų vykdomos ir taikomos Reglamento (ES) 2021/1060 III priede nustatytos tinkamos reikiamos sąlygos, visų pirma kiek tai susiję su Europos Sąjungos pagrindinių teisių chartijos principų laikymusi. Jeigu aktualu, aprašykite visus pakeitimus, kurie turėjo įtakos tam, kaip buvo vykdomos reikiamos sąlygos, kaip nurodyta Reglamento (ES) 2021/1060 15 straipsnio 6 dalyje.

Įrašykite tekstą. Didžiausias ilgis: 5 000 ženklų.

5.2. Horizontaliųjų principų laikymasis. Reglamento (ES) 2021/1060 9 straipsnis

Aprašykite, kaip per ataskaitinius metus užtikrinote, kad būtų laikomasi Bendrųjų nuostatų reglamente nustatytų horizontaliųjų principų, visų pirma vyrų ir moterų lygybės ir lyčių aspekto integravimo skatinimo, taip pat diskriminacijos dėl lyties, rasinės ar etninės kilmės, religijos ar tikėjimo, negalios, amžiaus arba seksualinės orientacijos vengimo srityse.

Įrašykite tekstą. Didžiausias ilgis: 5 000 ženklų.

6. PROJEKTŲ ĮGYVENDINIMAS TREČIOSIOSE VALSTYBĖSE ARBA SU TREČIOSIOMIS VALSTYBĖMIS SUSIJUSIŲ PROJEKTŲ ĮGYVENDINIMAS. REGLAMENTO (ES) 2021/1149 30 STRAIPSNIO 2 DALIES G PUNKTAS

Aprašykite visus per ataskaitinius metus trečiosiose valstybėse vykdytus arba su trečiosiomis valstybėmis susijusius veiksmus ir kaip, siekiant fondo nustatytų tikslų, jais buvo sukurta Sąjungos pridėtinė vertė. Nurodykite atitinkamas trečiąsias valstybes. Jeigu aktualu, nurodykite prieš patvirtinant projektą vykdytas konsultacijas su Komisija (Reglamento (ES) 2021/1149 13 straipsnio 11 dalis).

Įrašykite tekstą. Didžiausias ilgis: 6 000 ženklų.

7. Santrauka. Reglamento (ES) 2021/1149 30 straipsnio 2 dalis

Pateikite 1–6 skirsnių santrauką, kuri bus išversta ir paskelbta viešai.

Santraukoje turi būti aprašyti bent jau visi 30 straipsnio 2 dalyje išvardyti punktai ir pageidautina, kad jos struktūra būtų grindžiama šiais punktais.

Suskirstykite tekstą punktais, naudokite paryškintas teksto dalis arba informatyvias antraštes, kad suinteresuotosios šalys galėtų lengvai nustatyti pagrindinius su programa susijusius pasiekimus ir problemas, turėjusias poveikį jos rezultatams.

Įrašykite tekstą. Didžiausias ilgis: 7 500 ženklų.

(1) Tai atvejai, kai yra atotrūkis tarp nominalaus siektinų reikšmių pasiekimo lygio, vertinamo pagal rodiklius, ir faktinės įgyvendinimo pažangos. Pavyzdžiui, informacijos apie produktą ir rezultatus gali būti pateikiama nepakankamai dėl problemų, susijusių su IT sistemos plėtojimu, vykdomais veiksmais, apie kurių produktą ir rezultatus dar nepranešta, arba problemų, susijusių su duomenų rinkimu, dėl kurių ataskaitos teikiamos lėtai arba jų duomenys neišsamūs, ir kt.

(2) Tai atvejai, kai siektinų reikšmių pasiekimo lygis yra žemas ne dėl lėtos pažangos, o dėl to, kad nustatomi netinkami arba nerealūs tikslai. Tai gali būti patirtis, įgyta kuriant tikslų nustatymo metodiką, kaip antai klaidingos ar neišsamios prielaidos arba klausimai, susiję su pasirinktais lyginamaisiais dydžiais, ir planuojami jos pakeitimai.

(3) Pavyzdžiui, su konkurso procedūromis susiję klausimai, su audito procedūromis susiję klausimai, su išteklių trūkumu vadovaujančiosios institucijos lygmeniu susiję klausimai, nenumatytas vėlavimas priimant programą ir kt.

(4) Tai gali būti, pavyzdžiui, socialiniai, ekonominiai arba politiniai veiksniai, reglamentavimo konteksto pokyčiai ir kt.

(5) Pavyzdžiui, su veiksmo taikymo sritimi susiję klausimai (kaip antai tinkamumo kriterijai), mažas paramos gavėjų arba dalyvių susidomėjimas, bet kokie nukrypimai veiksmų įgyvendinimo metu ir kt.

(6) Jeigu tai aktualu, remkitės rekomendacijomis, pateiktomis taikant kokybės kontrolės ir vertinimo mechanizmus, pavyzdžiui: i) Šengeno vertinimo ir stebėsenos mechanizmą, nustatytą 2013 m. spalio 7 d. Tarybos reglamentu (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27), ir 2022 m. birželio 9 d. Tarybos reglamentu (ES) 2022/922 dėl tikrinimo, kaip taikoma Šengeno acquis, vertinimo ir stebėsenos mechanizmo sukūrimo ir veikimo, kuriuo panaikinamas Reglamentas (ES) Nr. 1053/2013 (OL L 160, 2022 6 15, p. 1), arba ii) kitus kokybės kontrolės bei vertinimo mechanizmus, priklausomai nuo to, kas taikytina.

(7) Konkrečių tarpvalstybinio pobūdžio veiksmų atveju šio skirsnio taikymo sritis skiriasi priklausomai nuo vaidmenų ir atsakomybės pasiskirstymo tarp vadovaujančių valstybių narių ir kitų dalyvaujančių valstybių narių, taip pat pasirinkto ataskaitų teikimo metodo. Tai aprašyta 2022 m. vasario 14 d. Komisijos pranešime „Konkretūs tarpvalstybiniai veiksmai pagal Prieglobsčio, migracijos ir integracijos fondą (PMIF), sienų valdymo ir vizų politikos finansinės paramos priemonę (SVVP) ir Vidaus saugumo fondą (VSF). Partnerių susitarimai“ (Ares(2022) 1060102).

(8) Sąjungos pridėtinė vertė apibrėžiama kaip sukurti rezultatai, viršijantys tai, ką valstybės narės būtų pasiekusios, veikdamos pavieniui.

(9) Pavyzdžiui, susijusią su viešųjų pirkimų veikla arba kitais parengiamaisiais veiksmais, kurių buvo imtasi.

(10) Pavyzdžiui, kiek tai susiję su įgyvendinimo matais, produktais rezultatais ir kt.

(11) Kaip nurodyta 2022 m. vasario 14 d. Komisijos pranešime (Ares(2022) 1060102).

(12) Visos tinkamos finansuoti atrinktų veiksmų išlaidos, apie kurias Komisijai pranešta iki paskutinių ataskaitinių metų liepos 31 d.

(13) Visa paramos gavėjų vadovaujančiajai institucijai deklaruota tinkamų finansuoti išlaidų suma, apie kurią Komisijai pranešta iki paskutinių ataskaitinių metų liepos 31 d.

(14) Jeigu konkrečiais veiksmais papildomi ankstesni veiksmai ir nėra specialios stebėsenos tvarkos, apie produktą ir rezultatus pranešama proporcingai.

(15) 2014 m. balandžio 16 d. Europos Parlamento ir Tarybos reglamentas (ES) Nr. 513/2014, kuriuo kaip Vidaus saugumo fondo dalis nustatoma policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonė ir panaikinamas Tarybos sprendimas 2007/125/TVR (OL L 150, 2014 5 20, p. 93).

(16) 2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

(17) Pavyzdžiui, valstybių narių tarpusavio tarpžinybinį bendradarbiavimą bei valstybių narių ir atitinkamų Sąjungos organų, tarnybų ir agentūrų tarpžinybinį bendradarbiavimą Sąjungos lygmeniu, taip pat kompetentingų institucijų tarpžinybinį bendradarbiavimą nacionaliniu lygmeniu kiekvienoje valstybėje narėje.

(18) 2019 m. gegužės 20 d. Europos Parlamento ir Tarybos reglamentas (ES) 2019/817 dėl ES informacinių sistemų sienų ir vizų srityje sąveikumo sistemos sukūrimo, kuriuo iš dalies keičiami Europos Parlamento ir Tarybos reglamentai (EB) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 ir (ES) 2018/1861 bei Tarybos sprendimai 2004/512/EB ir 2008/633/TVR (OL L 135, 2019 5 22, p. 27).

2019 m. gegužės 20 d. Europos Parlamento ir Tarybos reglamentas (ES) 2019/818 dėl ES informacinių sistemų policijos ir teisminio bendradarbiavimo, prieglobsčio ir migracijos srityje sąveikumo sistemos sukūrimo, kuriuo iš dalies keičiami reglamentai (ES) 2018/1726, (ES) 2018/1862 ir (ES) 2019/816 (OL L 135, 2019 5 22, p. 85).

(19) Visos tinkamos finansuoti atrinktų veiksmų išlaidos, apie kurias Komisijai pranešta iki paskutinių ataskaitinių metų liepos 31 d.

(20) Visa paramos gavėjų vadovaujančiajai institucijai deklaruota tinkamų finansuoti išlaidų suma, apie kurią Komisijai pranešta iki paskutinių ataskaitinių metų liepos 31 d.